לזלי פיינברג

לזלי פיינברג (באנגלית: Leslie Feinberg; 1 בספטמבר 1949 – 15 בנובמבר 2014) הייתה סופרת, פעיל שמאל פוליטי, ופעלה למען זכויות להט"ב אמריקאית ממוצא יהודי, ועסק בעיתונאות פוליטית וערכה בעיתון Workers world. ההזדהות של פיינברג היא כטרנסג'נדר ג'נדרקוויר. פעילותה בנושאי זהויות מגדריות הייתה חלוצית. הפניה המועדפת על פיינברג הייתה נטולת המגדר "Zie" (במקום He/She).

== ביוגרפיה ==
פיינברג נולדה ב-1949 למשפחה יהודית ממעמד הפועלים. על אף שבלידה הוגדרה כנקבה והוריה גידלו אותה כבת, פיינברג לא הזדהה כך. בכתיבה ובדיבור ביקשה כי יתייחסו אליה בפנייה נייטרליות מבחינה מגדרית. הרומן סטון בוץ' בלוז, שפורסם על ידי פיינברג, נחשב לרומן פורץ דרך בתחום ספרות להט"ב ומגדר. הוא זכה בפרס למדא לספרות בשנת 1993 ותורגם לשפות רבות (בהן עברית).

הרומן, שאינו אוטוביוגרפי, מספר את סיפורה של ג'ס גולדברג, שהיא סטון בוץ', בת למשפחה יהודית חילונית הגדלה בעיירה שמרנית בבאפלו שבניו יורק. בספר מתואר הקושי להיות שונה מבחינה מגדרית בארצות הברית משנות ה-60 ועד שנות ה-80, וכן מתוארות זהויות, תת-זהויות, מונחים והתנהגויות מגדריות שלא זכו קודם לחשיפה בספרות, כמו: Heshe, Femme, Binding ו-‘To pass’ . הספר מוקדש לזכרה של סילביה ריברה.

החל מסוף שנות ה-90 נלמד הספר "סטון בוץ' בלוז" במספר אוניברסיטאות ומכללות בארצות הברית. מלבד הכתיבה הספרותית, פיינברג ידועה בכתיבה עיתונאית ובכתיבת ספרי עיון בנושאים חברתיים, פוליטיים ומגדריים.

== פעילות ==
בשנות ה-60 החלה המעורבות של פיינברג בזרם הפוליטי השמאלי בתנועה לזכויות להט"ב בארצות הברית. התמיכה של פיינברג בזכות הפלסטינים להגדרה עצמית הייתה מהראשונות שנשמעו. ב-1974 השתתפה בהנהגת המצעד נגד הגזענות שנערך בבוסטון. ב-1975 הצטרף למאבק למען פעיל התנועה לזכויות הילידים האמריקאים לאונרד פלטייר . החל ב-1981 החלה לפעול יחד עם פעילי זכויות אדם נוספים למען העיתונאי מומיה אבו ג'אמאל. בשנת 1984, בשיאה של מגפת האיידס, ערך פיינברג מסע הרצאות על משבר האיידס ברחבי ארצות הברית. מאבקים נוספים בהם לקחה חלק: שותפות במאבק למען זכויות נשים ונגד גזענות והתנגדות אקטיביסטית לקו קלוקס קלאן. בשנות ה-70 איבחנו את פיינברג במחלת ליים. בשנת 2008 החלה לסבול מנכות, ובין יתר המגבלות היו גם קשיים בכתיבה. בשנת 1992 נוצרה הכרות בין פיינברג ובין המשוררת האמריקאית הלסבית והאקטיביסטית הבולטת מיני ברוס פראט , אלו חיו כזוג במשך 22 שנה, עד לפטירה של פיינברג.<ref></ref><ref></ref>

==ספרים ==
<div style="direction: ltr;">
* Transgender Liberation: A Movement Whose Time Has Come, World View Forum, 1992
* Transgender Warriors: Making History from Joan of Arc to Dennis Rodman. Boston: Beacon Press, 1996
* Trans Liberation: Beyond Pink or Blue, Beacon Press, 1999
* Drag King Dreams New York: Carroll & Graf, 2006
* Rainbow Solidarity in Defense of Cuba, New York: World View Forum
 </div>

בתרגום עברי:
* סטון בוץ' בלוז; מאנגלית: יסמין פיאמנטה; עריכת תרגום: אפרת רותם, פתח תקווה: סיטרא אחרא, 2005.

== קישורים חיצוניים ==
* 

* [http://www.mbpratt.org/mylove.html מיני ברוס ולזלי פיינברג] 
<div class="mw-content-ltr">
* Michele Spring-Moore, [http://www.lambdaliterary.org/interviews/06/01/interview-with-leslie-feinberg Interview: Leslie Feinberg], Lambda Literary, 1 June, 2006
* [http://www.advocate.com/arts-entertainment/books/2014/11/17/transgender-pioneer-leslie-feinberg-stone-butch-blues-has-died Transgender Pioneer and Stone Butch Blues Author Leslie Feinberg Has Died], The Advocate, November 17, 2014
</div>

==הערות שוליים==

קטגוריה:להט"בים יהודים
קטגוריה:סופרים להט"בים אמריקאים
קטגוריה:סופרות יהודיות אמריקאיות
קטגוריה:סופרים יהודים אמריקאים
קטגוריה:עיתונאיות יהודיות אמריקאיות
קטגוריה:עיתונאים יהודים אמריקאים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:להט"ב: היסטוריה
קטגוריה:עיתונאים להט"בים אמריקאים
קטגוריה:זוכי פרס למדא לספרות
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:סוציאליסטיות אמריקאיות
קטגוריה:סוציאליסטים אמריקאים
קטגוריה:א-בינארים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014